stanford-oval/wikipedia huggingface dataset:
Mar-Vell
Hahmon historia

Kriiden kohdattua ihmiset ensimmäistä kertaa, nämä lähettivät kapteeni Mar-Vellin vakoilemaan heitä ja selvittämään olisivatko ihmiset uhka krii-imperiumille. Hän naamioituu västikään kuolleeksi tiedemieheksi nimeltä Walter Lawson, mutta silloin tällöin pukeutuu krii-sotilasunivormuunsa suojellakseen tarkkailemiaan ihmisiä. Kertoessaan ihmisille todellisen nimensä, nämä kuulivat sen epähuomiossa muodossa ”Kapteeni Marvel”. Eversti Yon-Roggin kateus Mar-Vellia kohtaan, Mar-Vellin kasvava kiintymys ihmisiä kohtaan sekä oikean Walter Lawsonin rikollinen menneisyys kuitenkin hankaloittavat hänen työtään.
Mar-Vellin autettua ihmisiä lukuisia kertoja, krii-imperiumi alkoi syyttää häntä maanpetoksesta ja julisti hänet tuomittavaksi kuolemaan. Mar-Vell pakenee varastetulla raketilla, mutta eksyy avaruuteen. Hänen fyysinen ja henkinen terveytensä heikkenvät ja myöhemmin Ronan Syyttäjä ja kriiden entinen pääministeri Zarek huijaavat hänet auttamaan vallankaappauksessa Ylintä Tajuntaa vastaan. Mar-Vell saa heiltä uuden asun ja tehostetut kyvyt. Salajuoni kuitenkin epäonnistuu ja Mar-Vell yrittää palata Maahan. Häneen osuu kuitenkin säteilyä, joka vangitsee hänet Negatiiviselle Vyöhykkeelle.
Ylin Tajunta antaa Mar-Vellin ottaa telepaattisesti yhteyttä Rick Jonesiin, johdattaen tämän hylätyssä kriiden tukikohdassa säilytettyjen ”negarannekkeiden” luokse. Pitäessään rannekkeita ja iskiessään ne toisiaan vasten, Jones vaihtoi paikkaan Mar-Vellin kanssa. Mar-Vell pystyi pysymään tämän tapahduttua positiivisella vyöhykkeellä 3 tunnin ajan ja pysyi telepaattisesti yhteydessä Jonesiin. Herra Fantastinen rakensi portaalin, jolla Jones myöhemmin vapautti Mar-Vellin Negatiiviselta Vyöhykkeeltä, mutta kriiden ja skrullien välisessä sodassa Jones haavoittuu henkihieveriin. Mar-Vell yhdistyi Jonesin kehoon pelastaakseen tämän, mutta ei voinut käyttää elinvoimaansa sekä oman että Jonesin kehojen elossapitämiseen. Professori Benjamin Savannah vakautti Jonesin ja Mar-Vellin fotonisädehoidoilla. Taistelussa Megatonnia vastaan Mar-Vell joutuu uudestaan Negatiiviselle Vyöhykkeelle, mutta Jones vapauttaa hänet negarannekkeilla.
Muissa medioissa > Televisio

Kapteeni Ihme esiintyy The Super Hero Squad Show’n kaksiosaisessa jaksossa ”Another Order of Evil”, ääninäyttelijänään Ty Burrell. Hän esiintyy sarjassa Neiti Marvelin poikaystävänä.
Mar-Vell esiintyy animaatiosarjan The Avengers: Earth’s Mightiest Heroes jaksissa ”459”, ”Welcome to the Kree Empire”, ”Assault on 42”, ”Operation: Galactic Storm”, ja ”Live Kree or Die”, ääninäyttelijänään Roger Craig Smith. Sarjassa Mar-Vell on xenobiologisti, joka tuli Maahan tutkimaan geneettistä poikkeusta, esiintyen ihmisenä nimeltä Philip Lawson, mutta kiintyi ihmisiin ja rakastui Carol Danversiin. Krii-robotin saapuessa Maahan arvioimaan olisivatko ihmiset uhka kriille, Mar-Vell uhraa valehenkilöllisyytensä Danversin, Ampiaisen ja Muurahaismiehen pelastamiseksi ja tulee vahingossa antaneeksi Danversille joitain kriiden voimia. Kukistettuaan Ylimmän Tajunnan Kostajien kanssa, Mar-Vell ryhtyy kriiden uudeksi johtajaksi.
Muissa medioissa > Elokuva

Elokuvassa Captain Marvel Mar-Vell oli naispuolinen krii-tutkija, joka halusi luoda rauhan kansansa ja skrullien välille. Hän oli piileskellyt ihmisten keskuudessa valenimellä Wendy Lawson ja kehittänyt vuonna 1989 valonnopeusmoottorin, joka toimi Tesseraktin energialla ja joka oli salaa tarkoitettu skrulleille keinoksi päästä pakoon kriiltä. Carol Danvers oli saanut tehtäväkseen testata moottoria uudenlaisella suihkukoneella, mutta krii-komentaja Yon-Rogg oli hyökännyt ja tappanut Mar-Vellin sekä pyrkinyt varastamaan moottorin estääkseen skrulleja saamasta sitä. Danvers oli räjäyttänyt moottorin energiaytimen estääkseen Yon-Roggia saamasta sitä, saaden räjähdyksestä supervoimansa mutta menettäen samalla muistinsa. Kriiden keskuudessa seuraavat kuusi vuotta elänyt Danvers näki kuitenkin painajaisia Mar-Vellista ja lisäksi Mar-Vell oli henkilö, jonka hahmon Korkein Äly otti kommunikoidessaan Danversin kanssa. Mar-Velliä näyttelee Annette Bening.
Aiheesta muualla

Marvel-kustantamon kotisivujen osuus Mar-Vellista (englanniksi)
Acosta

Acosta on muun muassa seuraavien henkilöiden sukunimi:
Aida de Acosta (1884–1962), yhdysvaltalainen lentäjä ja seurapiirihenkilö
Alberto Acosta (s. 1966), argentiinalainen jalkapalloilija
Alexander Acosta (s. 1969), yhdysvaltalainen ministeri
Allegra Acosta (s. 2002), yhdysvaltalainen näyttelijä ja laulaja
Bismark Acosta (s. 1986), costaricalainen jalkapalloilija
Claudio Acosta (s. 1988), argentiinalainen jalkapalloilija
Claudio Silvero Acosta (s. 1935), paraguaylainen katolinen piispa
Eladio Acosta Arteaga (1916–2012), kolumbialainen katolinen arkkipiispa
Francisco Ozoria Acosta (s. 1951), dominikaanilainen katolinen piispa
Lautaro Acosta (s. 1988), argentiinalainen jalkapalloilija
Martín Acosta y Lara (1925–2005), uruguaylainen koripalloilija
Mercedes de Acosta (1893–1968), kuubalais-yhdysvaltalainen runoilija, näytelmäkirjailija ja muotisuunnittelija
Nelson Acosta (s. 1944), uruguaylais-chileläinen jalkapalloilija ja valmentaja
Oscar Zeta Acosta (1935–1974), yhdysvaltalainen lakimies, kirjailija, poliitikko ja kansalaisoikeusaktivisti
Uriel Acosta (n. 1585–1640), portugalinjuutalainen rationalistifilosofi ja uskontokriitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
AC Kajaani

AC Kajaani oli kajaanilainen jalkapalloseura, jonka edustusjoukkue pelasi viimeisen kautensa 2020 Ykkösessä. Se perustettiin vuonna 2006, kun FC Tarmon ja Kajaanin Palloilijoiden miesten edustusjoukkueet yhdistyivät. Seuran toiminta lopetettiin vuonna 2020 rahoittajien vetäydyttyä seuran toiminnasta.
Historia

AC Kajaanin edeltäjä Kajaanin Palloilijat pelasi jalkapallon SM-sarjassa yhden kauden ajan eli vuonna 1953.
AC Kajaani oli kajaanilaisten jalkapalloseurojen Kajaanin Palloilijat ry:n ja FC Tarmo ry:n yhteisesti perustama, erityisesti miesten jalkapalloiluun tarkoitettu ja myöhemmin A- ja B- juniorijoukkueet sisältävä jalkapalloilun erikoisseura. Se perustettiin Kajaanissa 12. marraskuuta 2006. KaPa ja FC Tarmo jatkoivat omaa toimintaansa junioritasolla.
Seuran perustavassa kokouksessa olivat läsnä Lauri Huovinen, Kaarlo Karjalainen, Matti Kilpeläinen, Harri Partanen, Raimo Rautiainen, Auvo Schroderus, Arvo Toivainen ja Jyrki Vahlamo. Seuran ensimmäiseksi puheenjohtajaksi valittiin Arvo Toivainen, varapuheenjohtaksi Harri Partanen, sihteeriksi Lauri Huovinen ja rahastonhoitajaksi Harri Partanen.
Seuran nimen etuosassa olevat kirjaimet AC tarkoittaa, että A on Allians (yhteenliittymä, kahden tai useamman tahon) ja C on Club, eli kerho. AC Kajaani oli siis kerho joka oli muodostunut kahden seuran yhteenliittymänä. Se sai FC Tarmon paikan Kolmosessa ja sijoittui heti ensimmäisellä kaudellaan 2007 sarjan toiseksi. Myös seuraavana vuonna 2008 sijoitus oli toinen. Samoin pelikausilla 2009 ja 2010 sijoitus oli toinen. Suomen Cupissa joukkue eteni aina neljännelle kierrokselle asti.[lähde? ] Kakkoseen AC Kajaani nousi kaudeksi 2012. Kauden päätteeksi joukkue nousi Ykköseen voittamalla kaksiosaisessa nousukarsinnassa Järvenpään Palloseuran yhteismaalein 1–0.
Kaudella 2013 AC Kajaani pelasi Ykkösessä, mutta jäi sarjan viimeiseksi ja putosi takaisin Kakkoseen. Joukkue nousi takaisin Ykköseen kauden 2017 päätteeksi, jolloin se voitti kaksiosaisessa nousukarsinnassa FC KTP:n yhteislukemin 6–3.
Kaudella 2020 seura pelasi edelleen Ykkösessä, mutta kehnosti pelattu kausi pudotti seuran Kakkoseen. AC Kajaani ei ottanut Kakkosen paikkaa vastaan, vaan päätti lopettaa seuran rahoittajien vetäydyttyä taustalta. Toiminta päätettiin lopettaa 15. joulukuuta 2020.
Aiheesta muualla

Seuran kotisivut (Arkistoitu – Internet Archive)
Abraham Vilhelm Montin

Abraham Vilhelm Montin (26. toukokuuta 1815 Kemi − 3. tammikuuta 1866 Pori) oli suomalainen varatuomari, joka toimi Oulun, Uudenkaarlepyyn ja Porin pormestarina.
Montinin vanhemmat olivat Kalajoen kirkkoherra Abraham Montin (1780−1861) ja Susanna Magdalena Appelgren (1779−1845). Hän opiskeli Oulun triviaalikoulussa ja vuodesta 1832 lähtien Helsingin yliopistossa. Montin suoritti tuomarintutkinnon 1840, jonka jälkeen hän toimi Vaasan hovioikuden auskultanttina ja sai varatuomarin arvon 1844. Montin oli Oulun vt. pormestari 1846–1847, Uudenkaarlepyyn pormestari 1851 ja Porin pormestari 1860−1866.
Mary Martha Sherwood

| Mary Martha Sherwood> Mary Martha Butt |
| --- | --- |

Henkilötiedot
Syntynyt: 6. toukokuuta 1775 Stanford-on-Teme, Worcestershire, Ison-Britannian kuningaskunta
Kuollut: 22. syyskuuta 1851 (76 vuotta) Twickenham, Lontoo, Ison-Britannian ja Irlannin yhdistynyt kuningaskunta
Ammatti:  kirjailija
Uskonnollinen kanta:  evankelikalismi
Kirjailija
Äidinkieli: englanti 
Tuotannon kieli: englanti 
Tyylilajit:  Lastenkirjallisuus
Aiheesta muualla
Löydä lisää kirjailijoitaKirjallisuuden teemasivulta
Mary Martha Sherwood, o.s. Butt, (6. toukokuuta 1775 – 22. syyskuuta 1851) oli lastenkirjailija 1800-luvun Britanniassa. Hän kirjoitti yhteensä yli 400 kirjaa, traktaattia, lehtiartikkelia ja kirjasta. Hänen tunnetuimpiin teoksiinsa kuuluvat The History of Little Henry and his Bearer (1814), The History of Henry Milner (1822-1837) ja The History of the Fairchild Family (1818-1847). Hän oli hyvin syvästi evankelikalistinen, mikä vaikutti hänen aiempiin töihinsä, mutta hänen myöhemmissä töissään näkyvät viktoriaaniselle kaudelle tyypilliset piirteet, kuten perhe-elämä.lähde tarkemmin?
Sherwoodin lapsuus oli tapahtumaköyhä,selvennä mutta hän muisteli sitä onnellisimmaksi ajakseen. Kun hän meni naimisiin kapteeni Sherwoodin kanssa ja muutti Intiaan, hän kääntyi evankelikalismiin ja alkoi kirjoittaa. Vaikka hänen kirjansa olivat alun perin tarkoitettu vain armeijan leirialueiden lapsille, britit ottivat ne vastaan innokkaasti. Vietettyään vuosikymmenen Intiassa Sherwoodit palasivat Englantiin, ja kuuluisuutensa avulla Sherwood avasi sisäoppilaitoksen ja julkaisi tekstejään lapsille ja köyhille.
Monet Sherwoodin kirjoista olivat menestyksiä, ja häntä on kuvailtu yhdeksi 1800-luvun merkittävimmistä lastenkirjailijoista. Hänen tulkintansa perhe-elämästä ja Britannian suhteesta Intiaan ovat saattaneet vaikuttaa nuorten brittilukijoiden mielipiteisiin. Hänen kirjansa menettivät suosiota, kun erilainen lastenkirjallisuuden tyyli tuli muotiin vuosisadan lopussa, esimerkiksi Liisan seikkailut ihmemaassa.
34 (luku)

| --- | --- |
Luonnolliset luvut
34 ← 30 31 32 33 34 35 36 37 38 39 →
Kardinaaliluku: kolmekymmentäneljä
Järjestysluku: kolmaskymmenesneljäs
Tekijät: 1, 2, 17, 34
Alkutekijät:  2\cdot 17

Roomalainen numero: XXXIV
Binääriluku: 100010
Oktaaliluku: 42
Duodesimaaliluku: 2A
Heksadesimaaliluku: 22
Vigesimaaliluku: 1E
34 (kolmekymmentäneljä) on luonnollinen luku, jota edeltää luku 33 ja seuraa luku 35.
Matematiikassa

34 on puolialkuluku ja siten myös yhdistetty luku.
34 on vajaa luku.
34 on Fibonaccin luku.
34 on seitsenkulmioluku.
34 on 4×4-taikaneliön taikavakio.
34 on Harshad-luku binäärijärjestelmässä.
34 on palindromi nelijärjestelmässä (2024).
34 kuuluu Erdősin–Woodsin lukuihin.
34 on kahden peräkkäisen alkuluvun (31 ja 37) keskiarvo.
34 on kahden peräkkäisen alkuluvun neliöiden summa:  3^{2}+5^{2}.
34 on pienin luku, joka voidaan muodostaa kahden parittoman alkuluvun summana (vähintään) neljällä tavalla.
34 on pienin luonnollinen luku, jolla on yhtä monta tekijää (neljä) kuin edeltävällä ja seuraavalla luonnollisella luvulla.
Konvekseja seitsentahokkaita on 34 erilaista.
Luonnontieteissä

Alkuaineiden jaksollisessa järjestelmässä 34 on seleenin järjestysluku.
Rikki-34 on rikin vakaa isotooppi.
Nikkeli-62 on nikkelin vakaa isotooppi, jonka neutroniluku on 34.
Kupari-63 on kuparin vakaa ja luonnossa yleisin isotooppi. Sen neutroniluku on 34.
Sinkki-64 on sinkin vakaa ja luonnossa yleisin isotooppi. Sen neutroniluku on 34.
34 Circe on asteroidi.
Ihmisen selkärangassa on enintään 34 nikamaa.
Muissa yhteyksissä

Espanjan kansainvälinen suuntanumero on 34.
T-34 oli neuvostoliittolainen panssarivaunu.
Eurooppatie E34 kulkee Belgian ja Saksan välillä.
Dwight D. Eisenhower oli Yhdysvaltojen 34. presidentti.
Kansas oli 34. Yhdysvaltoihin liittynyt osavaltio.
Internetin ”säännön 34” mukaan ei ole olemassa aihetta, josta ei olisi tehty aikuisviihdettä.
Marie Prouvensier

| Mitalit | Mitalit | Mitalit |  |
| --- | --- | --- | --- |
|  Marie Prouvensier vuonna 2016. |  Marie Prouvensier vuonna 2016. |  Marie Prouvensier vuonna 2016. |  |
Maa:   Ranska
Naisten käsipallo
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 |  |  |
Marie Prouvensier (s. 9. helmikuuta 1994 Dijon) on ranskalainen käsipalloilija. Hän saavutti Ranskan maajoukkueessa olympiahopeaa Rio de Janeirossa 2016.  Seuratasolla hän edustaa Brest Bretagne Handballia.
1400-luku

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
1400-luku oli vuosisata, johon kuuluivat vuodet 1400–1499.
Tärkeitä tapahtumia

Renessanssi vaikutti filosofiaan, tieteeseen ja taiteeseen.
Taloudellinen nousukausi Euroopassa, eurooppalaisten löytöretket alkavat.
Lunttulukko, tuliaseen varhainen muoto.
Kirjapainotaito yleistyi Euroopassa.
Moskovan hallitsema alue levisi nopeasti ja laajalle.
Afrikassa kasvoivat Songhain, Etiopian ja Mwene Mutapan suurvallat.
Nykyenglanti syrjäytti keskienglannin kielen.
1415 Jan Hus poltettiin roviolla, hussilaissodat alkoivat.
1417 Läntinen skisma päättyi.
1422 Ranskan kuninkaan Kaarle VIII:n kruunajaisissa käytettiin ensimmäistä kertaa sanontaa ”Kuningas on kuollut. Eläköön kuningas!”
1428 Asteekkien valtakunnan laajeneminen alkoi ja heistä tuli Keski-Amerikan johtava kansa.
1429 Jeanne d’Arc johti Ranskan voittoon satavuotisessa sodassa Englantia vastaan.
1438 alkaen inkat valloittivat uusia alueita, ja valtakunta saavutti suurimman kokonsa noin 1470-luvulla.
1453 Osmanit valtasivat Konstantinopolin. Bysantin valtakunta tuhoutui.
1455–1485 Ruusujen sodat Englannin kruunusta.
1492 Reconquista päättyi. Espanja oli kristittyjen käsissä 800 vuoden muslimivallan jälkeen.
Inkvisitio perustettiin Espanjassa. Muslimit ja juutalaiset karkotettiin.
1492 Kristoffer Kolumbus löysi Amerikan.
1497 Amerigo Vespucci aloitti Amerikan mantereen kartoitusmatkansa, joiden ansiosta selvisi, että kyseessä on uusi manner.
1498 Vasco da Gama purjehtii Intiaan.
Merkittäviä henkilöitä

Kristoffer Kolumbus, tutkimusmatkailija
Kastilian Isabella Katolilainen ja Aragonian Ferdinand Katolilainen.
Vasco da Gama, tutkimusmatkailija
Leonardo da Vinci, yleisnero
Michelangelo, yleisnero
Zheng He
Iivana III Suuri, Venäjän hallitsija
Johannes Gutenberg, metallisten irtokirjakkeiden keksijä
Jeanne d’Arc, ranskalainen sankaritar
Vlad III, Valakian ruhtinas
Kristoffer Kolumbus
Vasco da Gama
Ferdinand Katolilainen
Isabella Katolilainen
Amerigo Vespucci
Iivana III Suuri
Leonardo da Vinci
Jeanne d’Arc
Keksintöjä ja tekniikkaa

Kirjapainotaito
Valtameripurjehdus
Aiheesta muualla

Wikimedia Commonsissa on kuvia tai muita tiedostoja aiheesta .
Maison Blanche

Maison Blanche ("Valkoinen talo") voi tarkoittaa seuraavia:
Maison Blanche, Pariisin 13. arrondissementtiin kuuluva kaupunginosa
Maison Blanche, metroasema Pariisissa
Maison Blanche eli Villa Jeanneret-Perret, Le Corbuisier'n suunnittelema talo La Chaux-de-Fondsissa Sveitsissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maison Blanche”, voi hakea sivunnimihaulla, laajalla sivunnimihaulla tai tekstihaulla.
Abraham Viruthakulangara

Abraham Viruthakulangara (5. kesäkuuta 1943 – 19. huhtikuuta 2018) oli intialainen roomalaiskatolinen arkkipiispa. Hänet vihittiin papiksi 28. lokakuuta 1969 ja nimitettiin Khandwan hiippakunnan piispaksi 4. maaliskuuta 1977. Piispaksi vihkiminen seurasi 13. heinäkuuta. Pääkonsekraattorina toimi Eugene Louis D'Souza, jota avustivat George Marian Anathil ja Kuriakose Kunnacherry.
Viruthakulangara sai 17. tammikuuta 1998 nimityksen Nagpurin arkkipiispaksi.
Markku Vainio

| Markku Vainio> Henkilötiedot |
| --- | --- |
Syntynyt: 6. kesäkuuta 1944 (ikä 80) Alajärvi
Pesäpalloilija
Seura:   Alajärven Ankkurit  Seinäjoen Maila-Jussit  Lahden Mailaveikot  Vaasan Maila 
Markku Vainio (s. 6. kesäkuuta 1944 Alajärvi) on uransa lopettanut suomalainen pesäpalloilija ja pelinjohtaja. Vuosina 1962–1981 Vainio pelasi SM-sarjassa, Ykkössarjassa ja Suomensarjassa pääsääntöisesti Alajärven Ankkureiden ja Seinäjoen Maila-Jussien. Lisäksi Vainio pelasi myös Lahden Mailaveikkojen ja Vaasan Mailan joukkueissa 1963 ja 1981. Vainio valittiin viisi kertaa Itä–Länsi-otteluun ja kuudesti Liitto–Lehdistö-otteluun.
Pelinjohtajana Vainio toimi vuosina 1996–1997 Nurmon Jymyn Ykköspesis-joukkueessa ja vuosina 2003 ja 2006 Lapuan Virkiän Naisten Superpesis-joukkueessa. Vuonna 1999 Vainio valittiin vuoden nuorisovalmentajaksi.
Saavutukset > Pelaajana

1 SM-kulta: 1975
3 SM-hopeaa: 1969, 1974, 1976
1 SM-pronssi: 1979
2 Suomen Cupin voittoa: 1973, 1974
5 Itä–Länsi-ottelua: 1971, 1972, 1973, 1974, 1975
6 Liitto–Lehdistö-ottelua: 1971, 1972, 1973, 1974, 1975, 1976
vuoden pesäpalloilija: 1975
Saavutukset > Pelinjohtajana

vuoden nuorisovalmentaja: 1999
Acorn Electron

| Acorn Electron |
| --- | --- |

Valmistaja:  Acorn Computers
Tyyppi:  mikrotietokone
Julkaistu:  25. elokuuta 1983
Suoritin:  MOS 6502
Massamuisti:  C-kasetti, levyke (valinnainen), ROM-moduuli (valinnainen)
Keskusmuisti:  32 KB
Acorn Electron on Acorn Computersin valmistama edullisempi versio BBC Micro tietokoneesta.
Yksi menetelmistä hinnan alentamiseen oli lisätä komponenttien integraatiota erikoispiirin avulla ja yksinkertaistaa emolevyä.
Tietokone pystyi lataamaan ja tallentamaan ohjelmia audiokasetille tavallisella nauhurilla tarkoitukseen sopivan kaapelin avulla.
Aiheesta muualla

Kuvia tai muita tiedostoja aiheesta Acorn Electron Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Acorn Electron
Käännös suomeksi
634

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

kalifiksi Omar I
Arabit alkavat asuttaa Pohjois-Afrikkaa.
Kuolleita

Osric, Deiran kuningas
23. elokuuta - Abu Bakr, islamin ensimmäinen kalifi
AC Horsens

Alliance Club Horsens eli lyhyemmin AC Horsens on tanskalainen jalkapalloseura, jonka edustusjoukkue pelaa Tanskan toiseksi korkeimmalla sarjatasolla 1. divisioonassa . Seuran kotipaikka on Horsensin kaupunki Midtjyllandin alueella.
AC Horsens perustettiin vuonna 1994, kun Horsens FS (1915) ja FC Horsens yhdistyivät. Superliigaan seuran edustusjoukkue nousi ensimmäistä kertaa kaudeksi 2005–2006 ja sen paras sijoitus sarjassa on yhdeksäs kaudelta 2006–2007. Edustusjoukkueen päävalmentajana on ollut heinäkuusta 2014 lähtien Bo Henriksen.
Seuran kotistadionina toimii Horsensin urheilupuistossa sijaitseva CASA Arena Horsens, jossa on noin 10 400 katsojapaikkaa.
Kuva AC Horsensin kotiottelusta keväällä 2020.
Joukkue > Nykyinen kokoonpano

Päivitetty 1. helmikuuta 2021
Saavutukset

Uefa Intertoto Cup:
osallistui: 1968, 1970
Tanskan superliiga:
pronssia 1967
Tanskan cup:
hopeaa: 2012
puolivälierä: 1956, 1969, 2004
9 kautta Tanskan Superliigassa
34 kautta Tanskan 1. divisioonassa
24 kautta Tanskan 2. divisioonassa
Wikimedia Commonsissa on kuvia tai muita tiedostoja aiheesta .
Macintosh Classic II

| Macintosh Classic II |
| --- | --- |
 Macintosh Classic II syrjäytti suositun Macintosh SE/30 -mallin, mutta ei pärjännyt tälle suorituskyvyssä.
Valmistaja:  Apple Computer
Tuoteperhe:  Macintosh
Julkaistu:  1991
Valmistus lopetettu:  1993
Mukana toimitettu käyttöjärjestelmä:  System 6.0.8L – System 7.6.1
Suoritin:  Motorola 68030 @ 16 MHz
Keskusmuisti:  2 Mt, laajennettavissa 10 Mt:een saakka (100 ns 30-pin SIMM)
Macintosh Classic II on Applen 21. lokakuuta 1991 julkaisema tietokone. Macintosh SE/30:n korvannut laite tunnettiin myös nimellä Performa 200. Muiden Macintosh Classic -mallien tavoin koneen keskusyksikkö ja näyttölaite oli koteloitu yhteen, mutta arkkitehtuuriltaan laite muistutti enemmän Macintosh LC -mallia. Macintosh Classic II -tietokoneiden tuotanto lakkautettiin 13. syyskuuta 1993 ja Apple lakkautti niiden tukipalvelut 1. tammikuuta 1998.
Tekniset tiedot

16 MHz:n Motorola 68030 -suoritin
Motorola 68882 -liukulukusuoritin (lisävaruste)
512 kt:n ROM-muisti
2 Mt:n keskusmuisti, laajennettavissa 10 Mt:een saakka (100 ns 30-pin SIMM)
9" mustavalkoinen CRT-näyttö, resoluutio 512 x 342 pikseliä
8-bittinen 22 kHz:n mono äänikanava
40 tai 80 Mt:n kiintolevy (SCSI)
1,4 Mt:n kaksipuolinen levykeasema
käyttöjärjestelmä System 6.0.8L – System 7.6.1
Tekniset tiedot > Liitännät

2 ADB-porttia hiirelle ja näppäimistölle
2 mini-DIN-8 RS-422-sarjaporttia
DB-25 SCSI-liitäntä
DB-19-liitin ulkoiselle levykeasemalle
3,5 mm:n mikrofoni- ja kuulokeliitännät
Kuvagalleria

| --- | --- |
: Macintosh Classic II takaa.
: Keskeytys- ja uudelleenkäynnistyspainikkeet.
: Näppäimistö.
: Hiiri.